Fant feil i 800 stikkprøver

NAV:- 10.000 pensjonister rammet

Riksrevisor Kosmo: - Dette bekymrer meg

LA FREM RAPPORT: Riksrevisjonen ved Jørgen Kosmo har avdekket at mange pensjonister har fått for lite penger. Foto: Berit Roald / Scanpix

Riksrevisjonen slakter NAV: Mange pensjonister har fått for lite penger

PILESTREDET (VG Nett) NAVs datasystem har omfattende feil som har ført til at de har betalt ut for lite pensjon.

Lars M. Glomnes

Tanja Wibe-Lund

Oppdatert 19. oktober 2010

Artikkelen er over ni år gammel

- Systemfeilen er omfattende, står det i dokumentet som ble presentert på en pressekonferanse i Riksrevisjonens lokaler tirsdag klokken 12.30

Arbeids-og velferdsetaten innførte i 2008 et nytt IKT-system for saksbehandling og pensjonsutbetalinger.







- Revisjonen viser omfattende feil og mangler i ny systemløsning, beregningsgrunnlag for pensjoner og i manuelle

rutiner, står det i rapporten.

Dette har ført til feil i utbetalingene til mange pensjonister i 2009 heter det videre i rapporten.

Les også: NAV-regnskapet ikke godkjent i år heller

Revisjonen viser også mangelfull og feilaktig informasjon til pensjonister.

- Alvorlig

Riksrevisor Jørgen Kosmo foretar presentasjonen i Riksrevisjonens lokaler i Pilestredet.

- Funnene er av en så alvorlig karakter at Stortinget og befolkningen må være orientert om disse.

VG DEBATT: DISKUTER NAV HER!

NAV har følgende tilsvar til VG Nett:

- Undersøkelser i NAV viser at risikoen for å få feil pensjon er på rundt én prosent.

- Pensjonister kan være trygge på at de får det de skal ha fra NAV, sier den nye arbeids- og velferdsdirektøren Joakim Lystad. Han er opptatt av at rapporten fra Riksrevisjonen ikke skal gjøre pensjonister urolige.

Lystad peker på at revisjonen av pensjonsområdet ble gjennomført på et tidspunkt da risikoen for feil var høy.

- I desember 2008 ble 1,1 millioner pensjoner overført til fra gammel til ny IKT-løsning. Mange av feilene Riksrevisjonen peker på i dag, er knyttet til denne overføringen. Feilene er fortløpende blitt ryddet opp i, sier Lystad, og legger til at de tar kritikken fra Riksrevisjonen alvorlig.

- Det er helt avgjørende for tilliten til velferdssamfunnet at vi har kontroll på pengene. Pensjonister kan være trygge på at de får det de skal ha fra NAV, sier han.

10.000

Etter en undersøkelse høsten 2009 har NAV beregnet at 99 prosent av pensjonene er korrekte. VG Nett får opplyst at en prosent tilsvarer 10.000 pensjonister.

- Feil som oppstår rettes fortløpende. Vi avdekker feil gjennom løpende kontroller, blant annet når grunnbeløpet justeres hvert år. Vi etterbetaler til dem som har fått for lite og krever tilbake der det er utbetalt for mye, opplyser Åste Dahle Sundet i NAV.

- Pensjonistene skal ikke frykte for pensjonen sin. Påstanden fra Riksrevisjonen om at feilene i de nye IKT-systemet kan få alvorlige konsekvenser forutsetter at feilene ikke har blitt rettet. Det er ikke riktig. Arbeids- og velferdsetaten har forsikret meg om at de umiddelbart tok fatt i feilene som ble oppdaget, og at de er ryddet opp, sier arbeidsminister Hanne Bjurstrøm på regjeringen.no.

- Jeg kommer til å følge utviklingen på pensjonsområdet særlig nøye i 2010 og 2011, sier statsråden.

270 sider

Riksrevisor Jørgen Kosmo presenterte tirsdag et dokument med 270 sider med merknader til forvaltningen i Norge.

- Sett over ett har vi en god forvaltning i Norge, men det er åpenbart at deler av forvaltningen har behov for tettere oppfølging, og har også et stort forbedringspotensiale, legger han til.

For andre år på rad nekter Riksrevisjonen å godkjenne NAVs milliardbudsjett.

- Det er alvorlig at Riksrevisjonen for andre år på rad ikke kan bekrefte Arbeids- og velferdsetatens regnskap. Samtidig merker jeg meg at Riksrevisjonen påpeker at det er forbredringer i 2009 og at utviklingen er positiv, sier arbeidsminister Hanne Bjurstrøm i en pressemelding.

NAV bruker nesten en tredel av statsbudsjettet, nærmere 300 milliarder kroner.

Publisert: 19.10.10 kl. 12:09 Oppdatert: 19.10.10 kl. 14:08

Mer om Stoltenberg-regjeringen